projecte-aina/catalan_government_crawling huggingface dataset:
Sempre aprenent, mai experta en res, escric llibres d'aventures, sensacions i vivències en els quals analitzo misteris i desvetllo secrets, llibres molt personals en els que hi ha un caleidoscopi de nosaltres sublimades fins a l'hiperrealisme màgic i també deconstruides fins l'absurd.
Dels meus llibres s'ha dit que són una puntada de peu a la mediocritat, una obra d'autor.
Els meus pares, tots dos meravelloses persones, ell pintor artístic i joier, ella musa i model de fotografia, van viure molt de temps a Eivissa i poden considerar-se dels primers hippies eivissencs.
He escrit una pila d' històries que unides configuren novel·les, el meu model literari actual és Laurence Durrell i el seu quartet d'Alexandria, també sóc devota admiradora de Herman Hesse, i el seu Dehmian.
Regressió Rastaman i Viatge a Mai Més, junt amb Cançons per a la Fi d'un Segle, s'han publicat sota el títol de L'ACRÒBATA.
La casa i el Vell /Retrat de noia amb Vampir i Anada a l'illa dels Ancestres, s'acaben de publicar sota el títol de LA CASA I EL VELL, on cada història és una sublimació d'una persona.
A LA CASA I EL VELL, la persona és en FERRÀN, el druida que va iniciar-me en hipnosi i ciències esotèriques de la capacitat mental, a RETRAT DE NOIA AMB VAMPIR, el protagonista és L'ARCÀNGEL, el despectiu amant que mossega la iugular i dona fel en lloc de mel, a L'ANADA A L'ILLA DELS ANCESTRES, la persona és en Dhaniel, el marxant d'art que finalment reconeix el talent de la protagonista, una pintora de Valldoreix, que es diu Aloma, en record d'una de les primeres històries de la Rodoreda.
També he fet tres llibres de poesia: Desconegut l'atzar/ Mirall venut i Sola i de Dol, que son un càntic a l'amor, la vida i la mort, en interpretació subjectiva d' esdeveniments planetaris, amorosos, emocionals i karmàtics.
He fet coses per amor a l'art, entre llibreries, galeries d'art i la universitat, d'actriu en videoclips, de model de fotògrafs, musa de pintors, conservadora d'antiguitats.
Ara bé, en nòmina he treballat com investigadora en biomedicina, redactora científica en assajos clinics i com orientadora educativa i laboral en empreses que m'han seleccionat.
Si algú em necessita, em pot llegir, es pot trobar.
Administració i serveis públics
Assessora de projectes de coeducació en el camp de les ciències experimentals així com en l'experimentació de materials escolars en centres de primària.
Membre del jurat XVIII edició Premi 8 de març Maria Aurèlia Capmany "Promocionar i estimular la presència de les dones joves en tots els àmbits de la ciutat" (1996).
Professora de cursos d'actualització per al professorat de ciències de secundària, que inclouen l'anàlisi de la pràctica educativa des d'una perspectiva no sexista.
Membre dels equips d'investigació del Departament de Didàctica de les Ciències Experimentals i les Matemàtiques, de la Universitat Autònoma de Barcelona.
Consultora internacional per la Comunitat Europea per al programa Proigualtat de Panamà (1999, 2000).
Assessora en l'elaboració de materials didàctics de Graduat en Educació Secundària.
Quins sabers fem servir en diferents moments de la nostra vida?
Sabeu què són els sabers científics de les dones?
Obrir el concepte de Coeducació.
Psicòloga col·legiada núm. 13746
Acreditada com a sexologa per l'Associació Espanyola d'Especialistes en Sexologia (AEES) que està integrada dins de la Federació Espanyola de Societats de Sexologia (FESS)
Acreditada com a terapeuta EMDR per l'Associació Espanyola D'EMDR.
Al llarg de la vida de la persona es poden presentar dificultats a nivell emocional i relacional que limiten i produeixen malestar a la persona.
Aquestes dificultats en alguns casos es poden resoldre amb les pròpies habilitats o, si no es resolen, poden ampliar-se fins a convertir-se en un problema.
Quan detectem que no tenim les suficients habilitats, estratègies o coneixements per tal de resoldre aquestes dificultats, convé buscar ajuda professional per part d'una sexòloga i terapeuta de parella a Girona.
Algunes àreas o problemàtiques (si el teu problema no apareix pregunta'm )
En el blog podeu trobar articles sobre les diferents problemàtiques sexològiques i probelmes de parella.
Els principis de la teràpia són utilitzar el mínim de sessions possibles per tal de produir un canvi en la situació problemàtica, el treball és dinàmic i constant, això fa que sovint es proposin activitats a realitzar a casa.
Les sessions acostumen a ser, en un inici setmanals, per passar posteriorment a quinzenals.
Cal tenir present que, com en tots els treballs terapèutics, es garanteix la confidencialitat a menys que posi en perill la vida d'un mateix o un tercer, tal i com estableix el Codi deontològic del Col·legi oficial de psicòlegs.
La consulta de teràpia sexual, sexologia i teràpia de parella està a Girona i On-line, més informació
Infertilitat i reproducció assistida
Només el 21,8% de les dones que pateixen violència masclista en la parella han rebut ajuda per part de persones que coneixen la seva situació
El 35% de les dones joves ha patit algun tipus de violència masclista durant l'últim any
Un 22,2% de dones han patit algun tipus d'agressió per un home del seu entorn laboral
L'anàlisi s'ha presentat en Cicle de webinars: eines d'investigació per a l'abordatge de les violències masclistes que ha comptat amb 750 inscripcions de professionals
La directora de l'Institut Català de les Dones (ICD), Núria Ramon, ha obert aquest matí la quarta i darrera sessió del Cicle de webinars: eines d'investigació per a l'abordatge de les violències masclistes on s'ha presentat a professionals del sector l'Anàlisi de l'Enquesta de Violència Masclista a Catalunya de 2016 des d'una perspectiva feminista i interseccional.
La directora de l'ICD ha explicat que "t otes les dones són susceptibles de viure situacions de violència masclista en un moment de les seves vides, però existeixen determinats factors socials i personals que fan que la victimització i la supervivència s'experimentin de formes diferents, raó per la qual és necessari integrar la perspectiva interseccional als estudis sobre violències masclistes".
Núria Ramon ha anunciat que "la propera Enquesta de Violència Masclista a Catalunya 2021 incorporarà la perspectiva intereseccional a les fases de disseny, anàlisi, interpretació i visualització de resultats per ser útil per garantir l'atenció i reparació de la violència masclista en els grups de dones amb més victimització".
L'estudi presentat avui, encarregat per l'CD a la sociòloga Beatriz Bonete i la dissenyadora Ester Serraz, s'ha realitzat amb eines i processos de treball per tal que el disseny de la seva publicació apropi i faciliti la comprensió de la informació.
Beatriz Bonete ha explicat que "la violència masclista no té el mateix impacte en totes les dones.
L'experiència migratòria, tenir algun tipus de discapacitat i l'edat (joves i grans) són situacions que poden derivar en discriminació i vulnerabilitat social.
En general les dones migrades presenten percentatge més alt de totes les violències".
També ha subratllat que l'anàlisi realitzat sobre l'enquesta "té perspectiva feminista i s'ha fet no només un enfocament d'interpretació de dades, sinó que hem posat en un primer pla les pròpies dones per presentar-les com agents i supervivents".
A través del Cicle de webinars, al quan s'hi ha inscrit 750 professionals de l'abordatge de les violències masclistes, l'ICD ha divulgat coneixement acumulat en les eines d'investigació que ha produït en els últims mesos gràcies a la col·laboració amb autores i equips diversos de recerca universitària.
En el marc de l'emergència sanitària és especialment important que aquesta informació arribi al conjunt de professionals i avançar en la millora de l'atenció a les dones que travessen situacions de violències masclistes i que ara amb la crisi encara s'enfronten a reptes més complicats.
El servei d'atenció permanent del 900 900 120 contra la violència masclista és gratuït i confidencial i funciona tots els dies de l'any, durant les 24 hores del dia.
S'hi pot accedir per telèfon i correu electrònic, i atén les demandes relacionades amb qualsevol forma de situació de violència contra les dones com peticions d'informació de dones que viuen situacions de violència, sobre els recursos existents a Catalunya en matèria d'assistència a la violència contra les dones, sol·licituds d'assessorament sobre possibles actuacions a realitzar davant una situació de violència contra les dones, procedents de particulars i/o professionals.
La línia 900 900 120 també actua en els casos d'activació del Servei d'intervenció en crisis greus en l'àmbit de la violència masclista (24h / 365 dies a l'any), procedent de qualsevol Ajuntament i Consell Comarcal, amb el previ consentiment de la dona agredida o del seu entorn familiar.
Disposa de professionals, advocades i psicòlogues que poden contactar amb serveis d'emergència, si és necessari.
Les persones que accedeixin al servei poden expressar-se en 124 llengües, entre les quals hi ha el català, el castellà, l'anglès, el francès, l'alemany, l'italià, el rus, l'àrab, el romanès, el croat i el xinès.
Aquest servei és gratuït, confidencial, i funciona 24 hores / 365 dies l'any.
S'hi pot accedir per telèfon i correu electrònic.
Mapa de les Oficines d'Informació de l'Institut Català de les Dones, els Serveis d'Informació i Atenció a les Dones (SIAD) i els Serveis d'Intervenció Especialitzada en Violènca Masclista (SIE).
S'adreça a les dones víctimes d'actes greus de violència masclista, al seu entorn familiar i a les persones professionals implicades en l'ajuda a aquestes víctimes.
La Xarxa d'atenció i recuperació integral a les dones que pateixen violència masclista és el conjunt coordinat de recursos i serveis públics de caràcter gratuït per a l'atenció, l'assistència, la protecció, la recuperació i la reparació de les dones que han patit o pateixen violència masclista, en l'àmbit territorial de Catalunya.
Aquest Directori permet consultar les dades dels Recursos existents per a l'Abordatge de la violència masclista a Catalunya.
El nostre pensament està construït a base de mites o creences que ens ajuden a explicar el món i a donar sentit a les coses que ens passen.
Aquest pensament i la forma que tenim de sentir i expressar-nos estan influenciats pel nostre entorn.
Aquesta exposició proposa una revisió d'alguns mites associats a l'amor romàntic i a la violència masclista.
Per exemple desmunta la creença que som persones incomplertes que necessitem buscar-ne una altra per aconseguir la plenitud, que s'ha de renunciar a tot per amor, que si algú sent gelosia és perquè t'estima o que és necessari patir poder mantenir una relació.
Alhora, ofereix idees i elements de reflexió per transformar aquests mites i creences i avançar, així, vers unes relacions lliures violència masclista.
A on està disponible: Barcelona, Girona, Lleida, Tarragona i Terres de l'Ebre
Es poden sol·licitar 50 opuscles per exposició
El període de temps mínim de préstec és de 15 dies, amb un màxim de 30 dies en el mateix espai.
Durant el mes de novembre, el període màxim de préstec d'aquesta exposició serà de 15 dies.
Escolliu a quina oficina d'informació voleu anar a recollir l'exposició que sol·liciteu.
Empleneu el formulari de sol·licitud, tenint en compte que us demana dues dates, una pel que fa a la proposta de recollida i retorn del material i una segona que fa referència a la data de la inauguració i tancament de l'exposició al públic.
Envieu el formulari de sol·licitud.
Immediatament rebreu, en el correu electrònic que heu indicat, un comprovant de la vostra petició.
En el termini més breu possible rebreu un altre correu electrònic amb la resposta sobre la disponibilitat o no del material que sol·liciteu.
Quan us confirmin la petició podeu fer públiques les dades a l'agenda Dones al dia, una eina que difon els actes i les activitats de les entitats de dones de Catalunya.
Us recordem que el transport, muntatge i desmuntatge de l'exposició és a càrrec de qui la sol·licita.
L' Institut Català de les Dones (ICD) divulga la campanya de sensibilització "Les dones tenim dret a viure lliures de violències sexuals. " per reivindicar el dret a la llibertat sexual i seguretat de les dones en l'àmbit públic i privat.
Aquesta campanya té lloc amb motiu de la commemoració, el 25 de novembre, del Dia internacional per a l'eliminació de la violència envers les dones.
Gràficament el missatge es representa amb la frase "Les dones tenim dret a VIURE LLIURES de violències SEXUALS" en una pissarra, on una ma esborra simbòlicament les paraules "violències sexuals", posant de relleu i visibilitzant el fet que cal seguir "esborrant" aquestes violències encara massa presents en la vida quotidiana de les dones.
Les violències sexuals són un tipus de violència masclista que utilitzen el sexe com a forma de control i dominació de les dones.
Aquests materials, realitzats amb la col·laboració de l'entitat experta Creación Positiva, expliquen i ajuden a identificar les violències sexuals, i apoderen les dones que viuen aquestes situacions.
Cal tenir present que en tots els casos l'únic responsable és l'agressor, no la víctima, i que en qualsevol relació afectivo sexual només un sí és un sí.
Les violències sexuals es poden exercir en diversos àmbits: a la parella, a la feina, a les xarxes socials, a la família, al carrer i als espais d'oci.
La causa principal és el masclisme, que vulnera els drets de les dones a viure la seva sexualitat, els seus espais, vides i cossos amb llibertat i autonomia.
Estimar no fa mal s'adreça a joves d'entre 10 i 19 anys, a professionals que treballen amb aquests joves i que poden actuar com a agents preventius, així com a pares i mares.
El programa pretén dotar a professionals que treballen amb joves adolescents de les competències necessàries per realitzar accions de prevenció de les situacions d'abús en les relacions de parella i afectives i fomentar actituds i comportaments igualitaris, promovent la reflexió al voltant dels comportaments abusius vinculats als rols de gènere i als models de feminitat i masculinitat.
Vídeo ( enllaç al Youtube ) elaborat per LA BONNE – Centre de Cultura de Dones Francesca Bonnemaison, vol ajudar a identificar als i les adolescents, especialment a les noies, les situacions de control abusives, les apodera davant d'aquestes actituds i indica com superar-les.
Guia metodològica per a professionals
Quadern pedagògic per al professorat del cicle formatiu de grau superior d'educació infantil
Elaborats en base a continguts de diversos manuals socioeducatius de treball amb adolescents per proporcionar recursos a professionals en treballar des de les aules la prevenció de les relacions abusives.
Eina pedagògica, dissenyada per Carles Morera, per treballar les relacions abusives en les parelles adolescents com a forma de prevenir la violència masclista.
Elaborat per l'entitat TAMAIA viure sense violència, s'adreça a professionals que incideixen en els processos de socialització d'adolescents.
Elaborat per l'Associació de Planificació Familiar de Catalunya i Balears, aborda específicament la violència sexual entre els nois i les noies adolescents.
Acció pedagògica a centres educatius de Justícia Juvenil.
Totes les entitats, institucions, col·lectius o persones que en el marc d'alguna actuació contra la violència masclista vulguin fer difusió dels materials impresos els poden sol·licitar a través del formulari.
Cal explicar l'ús i difusió que se'n farà i la quantitat de material subministrat s'adequarà a les disponibilitats.
L'Institut Català de les Dones ha realitzat una infografia animada per millorar el coneixement que la població té sobre la violencia masclista, la seva veritable dimensió, i quins son els serveis que l'administració de la Generalitat posa a disposició a través de la Xarxa d'atenció i recuperació.
Aquest vídeo de prop de 4 minuts de durada subratlla el carácter estructural de la violencia masclista i quines són les seves manifestacions, tant les visibles com les invisibles.
Per altra banda, divulga els drets reconeguts en el marc de la Llei 5/2008 del Dret de les dones a eradicar la violència masclista per millorar el seu coneixement.
Drets com per exemple el fet que a Catalunya les dones poden accedir de manera gratuïta i sense denuncia prèvia a tota la xarxa de recursos especialitzada.
El vídeo permet conèixer més a fons els àmbits i les formes de violències masclistes que estableix aquesta llei catalana i informa sobre la xarxa d'atenció i recuperació amb què l'Administració catalana combat les violències masclistes per fer front a la greu vulneració dels drets humans i les llibertats fonamental de les dones que impliquen.
Atura les violències masclistes" és el lema de la campanya que endega el Govern en motiu de la commemoració del Dia Internacional per a l'Eliminació de la Violència envers les Dones (dia 25 de novembre).
La campanya reforça els missatges adreçats als agressors.
El focus de la solució de les violències masclistes es situa en la seva responsabilitat i no en les dones que les pateixen.
També apel·la a la no complicitat de l'entorn amb els agressors i promou l'avenç en la identificació de diferents situacions de violències masclistes.
Les violències masclistes són violències que pateixen les dones pel sol fet de ser dones.
Cal remarcar que els únics responsables de les agressions masclistes són els agressors.
La campanya interpel·la els homes perquè aturin les violències masclistes i formin part de la solució.
La campanya també destaca el paper de les persones de l'entorn i dels testimonis d'aquestes agressions.
Davant les violències masclistes no és possible tenir una postura neutral.
És a dir, si no et situes al costat de la dona en situació de violència, estàs de la banda de l'agressor.
Et converteixes així en còmplice d'aquella violència masclista.
L'entorn, a més d'un factor de protecció, és clau per neutralitzar la impunitat dels agressors.
A través de la sanció social vers l'agressor, l'entorn esdevé un agent actiu partícip de la solució a les violències masclistes.
S'apel·la també les persones de l'entorn perquè actuïn, esdevenint com a part de la solució.
La neutralitat davant d'una situació de violència masclista et fa còmplice.
Cal mostrar que la connivència vers aquestes violències no té cabuda en la nostra societat.
S'aposta per la promoció d'un entorn protector, què és aquell que rebutja les violències masclistes i sanciona els agressors.
Els missatges de la campanya s'adrecen a la població de 14 a 18 i de 19 a 30 anys de Catalunya.
S'han elaborat 5 gràfiques, 4 espots i 4 falques de ràdio.
Aquests materials es difondran a partir del dia 22 i fins el 13 de desembre a través de nombrosos canals i mitjans de comunicació.
-Si el teu col·lega comparteix continguts sexuals sense consentiment i tu te'n desentens...
-Si no deixes d'enviar-li missatges per saber què fa, on és i amb qui està...
-Qui no respecta la llibertat de l'altre es converteix en un agressor.
-Qui no respecta el cos i la llibertat de l'altre es converteix en agressor.
- Si veus que l'agredeix sexualment i tu mires cap a un altre costat...
-Si comparteixes contingut sexual sense consentiment...
-Jo no soc masclista, però és clar, amb aquestes fotos que penja... que després no es queixi!
-Si justifiques el masclisme amb "peròs"...
-T'he enviat no se quants missatges, estàs connectada i no em contestes.
-Si necessites controlar la seva vida a cada instant...
- Si és amb condó, ell s'hi nega, jo passo.
-Si ell imposa la seva voluntat en les relacions sexuals...
La comprensió actual de les violències sexuals com una expressió bàsica de la dominació patriarcal envers les dones, és molt recent i encara dista molt de ser assumida àmpliament a nivell social i institucional.
Aquest document per a l'abordatge de les violències sexuals a Catalunya, encarregat per l'Institut Català de les Dones al Grup de Recerca Antígona i a Creación Positiva i adreçat a organismes públics, proporciona elements teòrics i normatius per a la comprensió de les violències sexuals, així com també elements per poder elaborar un marc ètic per a la comprensió de les violències sexuals.
En la Part 1 del document per a l'abordatge de les violències sexuals a Catalunya s'hi s'exposa, primerament, una breu evolució històrica, on s'aborden el canvis que ha experimentat la comprensió normativa d'aquests fenòmens i on s'assenten les arrels dels problemes que, a dia d'avui, trobem en relació amb aquestes violències.
En segon lloc, el capítol presenta els desenvolupaments teòrics, jurídics i socials aconseguits pels feminismes, que han portat a una comprensió de les violències sexuals, posant en el centre els drets de les dones, desvetllant el substrat ideològic patriarcal d'aquestes violències, i la rellevància de definicions i intervencions que reconeguin la importància del consentiment i del reconeixement de la diversitat de les dones.
Això ens porta a revisar les conceptualitzacions de les violències sexuals, mostrant també les tensions dels conceptes i categories en relació amb les definicions legals amb que comptem actualment.
Finalment, el document revisa algunes de les 'zones problemàtiques' que romanen en la comprensió de les diverses formes de violències sexuals, que són expressions contemporànies d'elements històrics que no han aconseguit ser eradicats, ni de la comprensió social d'aquestes violències, ni de les pràctiques institucionals que les envolten.
L'Institut Català de les Dones (ICD) posa en marxa la campanya de sensibilització per a impulsar la superació dels estereotips de gènere que es transmeten als infants a través del temps de joc i les joguines.
L'objectiu és promoure l'educació en els valors i comportaments de la igualtat de gènere, per facilitar que els infants desenvolupin tot el seu potencial en qualsevol àmbit de la vida, respectin les diferències i no aprenguin a discriminar per raó de gènere.
Les imatges de la campanya juguen amb la combinació de joguines que fàcilment s'identifiquen amb estereotips de gènere i la seva deconstrucció per a superar els estereotips sexistes que condicionen les criatures a uns determinats jocs, ja que tothom ha de poder desenvolupar la tendresa, la valentia, la sensibilitat, la iniciativa o la fortalesa.
Els eslògans de les diferents imatges són:
La divulgació de les imatges es fa a través de cartells, premsa escrita, xarxes socials i vídeo, i té lloc fins al 7 de gener de 2019, donat que són les dates que concentren el consum de joguines. dona continuïtat i renova una campanya iniciada fa 3 anys sobre la mateixa estratègia de cridar l'atenció amb el qüestionament i el joc de la deconstrucció d'estereotips.
Els jocs i les joguines no són només un entreteniment, sinó que també són instruments que serveixen per a construir imaginaris i identitats.
El joc, com la nutrició, la salut, la protecció i l'educació, és essencial per desenvolupar el potencial dels infants, contribueix al seu creixement físic, mental i social.
La reproducció de conceptes sexistes a través de les joguines impedeix el ple desenvolupament de les persones, i atempta contra el principi d'igualtat efectiva de dones i homes.
Aquesta iniciativa dona compliment a la Llei 17/2015, del 21 de juliol, d'igualtat efectiva de dones i homes, que en el seu preàmbul estableix que: l'eliminació dels estereotips de gènere és indispensable per a l'aplicació efectiva de la igualtat de dones i homes, per aquest motiu les administracions i els poders públics de Catalunya han de fer tot el possible per eliminar els estereotips i els obstacles en què es basen les desigualtats en la condició i la posició de les dones, que condueixen a la valoració desigual dels rols que tenen dones i homes en matèria política, econòmica, social i cultural.
L'article 23 d'aquesta llei estableix, pel que fa a jocs i joguines que:
Les administracions públiques de Catalunya amb competències han d'emprendre les accions necessàries per a:
Totes les entitats, institucions, col·lectius o persones que vulguin fer difusió d'aquests cartells els poden sol·licitar a través del formulari.
Cal explicar l'ús i difusió que se'n farà.
La quantitat de cartells subministrats s'adequarà a les disponibilitats.